KLAIPĖDOS RAJONO SAVIVALDYBĖS TARYBA

SPRENDIMAS
dėl klaipėdos rajono savivaldybės tarybos 2024 m.
vasArio 29 d. sprendimo nr. t11-86 „dėl GARGŽDŲ KULTŪROS
CENTRO teikiamų atlygintinų paslaugų kainų nustatymo“
pakeitimo

2025 m. kovo 27 d. Nr. T11-116
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Gargždų kultūros centro nuostatų, patvirtintų Klaipėdos rajono savivaldybės tarybos 2024 m. sausio 25 d. sprendimu Nr. T11-16 „Dėl Gargždų kultūros centro nuostatų patvirtinimo“, 16.4 papunkčiu ir atsižvelgdama į Gargždų kultūros centro direktorės 2025 m. vasario 10 d. raštą Nr. V2-14 „Dėl Gargždų kultūros centro teikiamų atlygintinų paslaugų kainyno keitimo“, nusprendžia:

1. Pakeisti Klaipėdos rajono savivaldybės tarybos 2024 m. vasario 29 d. sprendimą Nr. T11-86 „Dėl Gargždų kultūros centro teikiamų atlygintinų paslaugų kainų nustatymo“:

1.1. Pakeisti 2.3 papunktį ir jį išdėstyti taip:

„2.3. Ikimokyklinio amžiaus vaikams, moksleiviams, studentams, asmenims, sulaukusiems senatvės pensinio amžiaus, ir asmenims su negalia, pateikusiems tai įrodantį dokumentą, taikoma 50 proc. nuolaida Gargždų kultūros centro organizuojamiems renginiams, edukaciniams užsiėmimams (nuolaida nėra taikoma bilietų platintojų aptarnavimo mokesčiui ir Kultūros paso programos dalyviams). Ikimokyklinio amžiaus vaikams, moksleiviams, studentams, asmenims, sulaukusiems senatvės pensinio amžiaus, ir asmenims su negalia, pateikusiems tai įrodantį dokumentą ir turintiems Klaipėdos rajono savivaldybės gyventojo kortelę, taikoma papildoma 5,00 Eur nuolaida Gargždų kultūros centro organizuojamiems renginiams, 50 proc. nuolaida edukaciniams užsiėmimams ir Kultūros paso programos dalyviams).“

1.2. Pakeisti 2.7 papunktį ir jį išdėstyti taip:

„2.7. Asmenims, turintiems Klaipėdos rajono savivaldybės gyventojo kortelę, taikoma 5,00 Eur nuolaida Gargždų kultūros centro organizuojamiems renginiams, 50 proc. nuolaida edukaciniams užsiėmimams (nuolaida nėra taikoma bilietų platintojų aptarnavimo mokesčiui ir Kultūros paso programos dalyviams).“

2. Pakeisti Klaipėdos rajono savivaldybės tarybos 2024 m. vasario 29 d. sprendimo Nr. T11-86 „Dėl Gargždų kultūros centro teikiamų atlygintinų paslaugų kainų nustatymo“ priedą:

2.1. Pakeisti priedo 1.1 papunktį ir jį išdėstyti taip:

„1.1.	Gargždų koncertų salės nuoma be įgarsinimo ir apšvietimo (minimali salės nuoma 3 val.)	1 val. 3 val.	80,00 240,00“.

2.2. Pakeisti priedo 1.2 papunktį ir jį išdėstyti taip:

„1.2.	Gargždų koncertų salės nuoma su įgarsinimu ir apšvietimu (minimali salės nuoma 3 val.)	1 val. 3 val.	100,00 270,00“.

2.3. Pakeisti priedo 3 punktą ir jį išdėstyti taip:

„3.	Studijų dalyvių mokestis“.

2.4. Pakeisti priedo 4 punktą ir jį išdėstyti taip:

„4.	Bilietų kainos“.

2.5. Pakeisti priedo 4.1 papunktį ir jį išdėstyti taip:

„4.1.	Bilietai renginiams (kai pasirodo kultūros centro kolektyvai)	1 bilietas	10,00“.

2.6. Pakeisti priedo 4.2 papunktį ir jį išdėstyti taip:

„4.2.	Bilietai renginiams (kai pasirodo kviestiniai atlikėjai)	1 bilietas	10,00 20,00“.

2.7. Pakeisti priedo 4.3 papunktį ir jį išdėstyti taip:

„4.3.	Bilietai renginiams (kultūros centro organizuojamiems profesionalaus ir aukšto meninio lygio atlikėjų programoms)	1 bilietas	20,00 30,00 40,00“.

2.8. Pakeisti priedo 5 punktą ir jį išdėstyti taip:

„5.	Mugės“.

2.9. Pakeisti priedo 9 punktą ir jį išdėstyti taip:

„9.	Gargždų kultūros centro suvenyrai
9.1.	Drobinis maišelis su karštojo įspaudavimo GKC logotipu	1 vnt.	5,00 10,00
9.2.	Marškinėliai su karštojo įspaudavimo GKC logotipu	1 vnt.	11,00 25,00
9.3.	Silikoninė apyrankė su GKC logotipu	1 vnt.	3,00
9.4.	Džemperis su GKC logotipu	1 vnt.	25,00 30,00 40,00
9.5.	Puodelis, gertuvė su GKC logotipu	1 vnt.	10,00 20,00
9.6.	Kepuraitė su GKC logotipu	1 vnt.	15,00
9.7.	CD diskas, vinilinė plokštelė, USB atmintinė su GKC sukurtais įrašais	1 vnt.	10,00 20,00 30,00
9.8.	Raktų pakabukas su GKC logotipu	1 vnt.	5,00“.

3. Skelbti šį sprendimą Teisės aktų registre.

Savivaldybės meras	Bronius Markauskas